Māris Liniņš
Māris Liniņš (dzimis 1963. gada 20. aprīlī, miris 2004. gada 9. jūnijā) bija latviešu aktieris. 1987. gadā absolvējis LLU inženiera mehāniķa specialitātē. 1996. gadā absolvējis Latvijas Kultūras akadēmiju dramatiskā teātra specialitātē. No 1997. līdz 2004. gadam Jaunā Rīgas teātra aktieris. Atveidojis galvenās lomas E. Sabato romāna "Tunelis" dramatizējumā" (1997) un K. Dīras lugā "Stāsts par Kasparu Hauzeru" (2002, "Spēlmaņu nakts" nominācija "Labākais aktieris"). Citas lomas: Rūdis (R. Blaumaņa "Skroderdienas Silmačos", 1998), kapteinis Braiss (T. Stoparda "Arkādija", 1998), Kārlis (J.V. Gētes "Verters", 1999), uzraugs Radions (V. Nabokova "Aicinājums uz nāvessodu", 2000), Ordulfo (Momo) (L. Pirandello "Heinrihs IV", 2000), Rūdolfs (G. Priedes "Jaunākā brāļa vasara", 2001), Luks Lukičs Hlopovs (N. Gogoļa "Revidents", 2002). Valmieras Drāmas teātrī iestudējis R. Bredberija romāna "Pieneņu vīns" dramatizējumu (1997). Filmējies "Slikta vieta", "Nediena. Dzīve nr.2", "Jaunā Vertera lielās ciešanas", "Ērglis" un "Seko man".